stanford-oval/wikipedia huggingface dataset:
ไอศวรรยา อริยะวัฒนา

| ไอศวรรยา อริยะวัฒนา |
| --- | --- |

เกิด: อารยา อริยะวัฒนา 18 สิงหาคม พ.ศ. 2526 (41 ปี) กรุงเทพมหานคร ประเทศไทย
ชื่ออื่น: แอม
ศิษย์เก่า: มหาวิทยาลัยราชภัฏสวนสุนันทา
อาชีพ:  นักแสดง  หมอดู 
ปีปฏิบัติงาน: พ.ศ. 2549–ปัจจุบัน
ผลงานเด่น: สมหญิง – เพลงสุดท้าย (2549)  ฝ้าย – ป่าตองเกิร์ล (2557)
ไอศวรรยา อริยะวัฒนา (เกิด 18 สิงหาคม พ.ศ. 2526) ชื่อเล่น แอม เป็นนักแสดงหญิงข้ามเพศชาวไทย มีชื่อเสียงจากภาพยนตร์เรื่อง เพลงสุดท้าย (2549) และ ป่าตองเกิร์ล (2557)
ประวัติ

เธอจบการศึกษาปริญญาตรีจากมหาวิทยาลัยราชภัฏสวนสุนันทา เมื่อปี พ.ศ. 2549 เธอได้แสดงภาพยนตร์เรื่อง เพลงสุดท้าย ที่กำกับโดย พิศาล อัครเศรณี ในภาพยนตร์เป็นหญิงข้ามเพศที่มีความสามารถในการแสดงและตกหลุมรักกับนักร้อง ซึ่งขัดกับเจตนารมณ์ของเธอ
ในปี พ.ศ. 2557 เธอได้แสดงภาพยนตร์ฉายในประเทศเยอรมนีเรื่อง ป่าตองเกิร์ล ที่กำกับโดย ซูซาน ซาโลเนน ในเรื่องเป็นหญิงลึกลับชาวไทยที่ตกหลุมรักนักท่องเที่ยวหญิงชาวเยอรมนี แต่อัตลักษณ์ทางเพศเป็นกะเทย การเปลี่ยนแปลงทางร่างกายของเธอเป็นจุดเด่นในภาพยนตร์เรื่องนี้
จากการแสดงภาพยนตร์ ในปี พ.ศ. 2559 เธอได้รับรางวัลกริมมี–พริส สาขาดารานำหญิง ถือเป็นครั้งแรกที่หญิงข้ามเพศได้รับรางวัลดารานำหญิงจากเวทีประกาศในประเทศเยอรมนี
แหล่งข้อมูลอื่น

ไอศวรรยา อริยะวัฒนา ที่อินเทอร์เน็ตมูวีเดตาเบส
ไอ ชิโนซากิ

| ไอ ชิโนซากิ   Ai Shinozaki   篠崎愛 |
| --- | --- |
เกิด: 26 กุมภาพันธ์ พ.ศ. 2535 (32 ปี) ไอ ชิโนซากิ
อาชีพ: นักแสดง, นางแบบ นักร้อง
ปีที่แสดง: พ.ศ. 25xx - ปัจจุบัน
ไอ ชิโนซากิ  (ญี่ปุ่น: 篠崎愛; โรมาจิ: Shinozaki Ai) เกิดในวันที่ 26 กุมภาพันธ์ ปี พ.ศ. 2535 ในประเทศญี่ปุ่น  เป็นดาราไอดอล ชาวญี่ปุ่น
ประวัติ

แจ้งเกิดจากการเป็นดาราไอดอล U-15  มีผลงานทั้งการ ถ่ายแบบหนังสือ และถ่ายแบบ VDO.
ข้อมูลส่วนตัว

ชื่อจริง : ไอ ชิโนซากิ  (ญี่ปุ่น: 篠崎 愛; โรมาจิ: Shinozaki Ai)
วันเกิด : 26 กุมภาพันธ์ พ.ศ. 2535 (32 ปี)
สัดส่วน : B87 / W60 / H88
ส่วนสูง : 160 ซม.
กรุ๊ปเลือด : A
สังกัดค่าย : m a r b l e s เก็บถาวร 2008-09-14 ที่ เวย์แบ็กแมชชีน
ผลงาน > DVD

篠崎愛（彩文館出版）
愛 LOVE YOU（トラフィックジャパン）
愛しのピーチパイ（エアーコントロール）
ピュアスマイル（竹書房）
あいの島から…（GPミュージアムソフト）
篠崎愛 Balloooooon（ぶんか社）
篠崎愛 ONE（2008年、スパイスビジュアル)
แหล่งข้อมูลอื่น

marbles เก็บถาวร 2008-05-24 ที่ เวย์แบ็กแมชชีน (ญี่ปุ่น)
Chu - Boh เก็บถาวร 2008-06-17 ที่ เวย์แบ็กแมชชีน (ญี่ปุ่น)
Sponichi (ญี่ปุ่น)
beNippon DVD เก็บถาวร 2008-10-17 ที่ เวย์แบ็กแมชชีน (ญี่ปุ่น)
Pantip - Chalermthai (ไทย)
ไทยหลังอาน

| --- | --- |
สุนัขไทยหลังอานสีดำ
ถิ่นกำเนิดพันธุ์
ถิ่นกำเนิด:  จังหวัดจันทบุรี จังหวัดตราด ประเทศไทย
มาตรฐานพันธุ์
น้ำหนัก: ตัวผู้ 23-34 กิโลกรัม, ตัวเมีย 16-25 กิโลกรัม
ส่วนสูง: ตัวผู้ 56-61 เซนติเมตร, ตัวเมีย 51-56 เซนติเมตร
ลักษณะขน: สั้นเรียบ
สีขน: สีเดียวทั้งตัว สีแดง, สีดำ, สีสวาด, สีกลีบบัว
จัดอยู่ในกลุ่ม: กลุ่มสุนัขล่าเนื้อ (Hound)
พันธุ์สุนัข
ด ค ก
ไทยหลังอาน เป็นสุนัขพันธุ์พื้นเมืองเก่าแก่ของประเทศไทย มีขนาดกลาง ขนสั้น หูตั้งเป็นรูปสามเหลี่ยม ปลายจมูกสีดำและปากรูปลิ่ม หางเรียวยาวเป็นรูปดาบ ลักษณะเด่นคือมีอานซึ่งเกิดจากขนขึ้นในแนวย้อนกับแนวขนปกติอยู่บนหลัง ถิ่นกำเนิดของสุนัขพันธุ์ไทยหลังอานอยู่ในภาคตะวันออก แถบจังหวัดจันทบุรีและตราด คนพื้นเมืองใช้สุนัขพันธุ์นี้ล่าสัตว์และติดตามเกวียนเพื่อคอยระวังภัย ระบบการคมนาคมที่ยังไม่ดีในสมัยก่อนทำให้ไทยหลังอานสามารถคงลักษณะดั้งเดิมอยู่ได้นาน
มาตรฐานสายพันธุ์และสีของไทยหลังอาน ปัจจุบันได้รับการยอมรับในวงการประกวดสุนัขอยู่ 4 สี คือ
สีน้ำตาลแดง หรือ สีแดง
สีดำปลอด
สีสวาด
สีกลีบบัว
นอกจากนี้ยังมีสีหรือลวดลายอื่น ๆ ด้วย แต่ยังไม่ได้รับการยอมรับในวงการประกวดสุนัข เช่น ลายเสือ เป็นต้น
ไทยหลังอาน สีแดง (น้ำตาล-แดง)
ไทยหลังอาน สีดำ
ไทยหลังอาน สีสวาด (เทา)
ไทยหลังอาน สีกลีบบัว (เหลืองอ่อนอมน้ำตาลอ่อน)
ถิ่นกำเนิดสุนัขไทยหลังอาน

มีการวิเคราะห์และศึกษาจากผู้รู้คิดว่าสุนัขไทยหลังอานน่าจะมาจากสุนัขในกลุ่ม Wolf และ Jackal สุนัขไทยหลังอานเป็นสุนัขพันธุ์พื้นเมืองที่อยู่ในย่านเอเชียตะวันออกในเขตร้อน ซี่ง สุนัขพื้นเมืองในเขตนี้จะดูมีลักษณะคล้าย ๆ กัน เช่น สุนัขในประเทศลาว เวียดนาม กัมพูชา พม่า มาเลเซีย บางแถบของประเทศจีน สุนัขในแถบนี้จะมีกะโหลกศีรษะเป็นสามเหลี่ยมรูปลิ่ม มีกรามใหญ่ที่แข็งแรง มีหูทั้งสองข้างตั้งชัน มีเส้นหลังตรง มีหางตั้งยกขึ้นเหมือนดาบหรือเคียว
แต่สุนัขไทยหลังอานจะมีลักษณะพิเศษเฉพาะคือมีขนบริเวณหลังขึ้นในแนวย้อนกลับ ที่สุนัขพันธุ์อื่น ๆ ในกลุ่มเดียวกันของประเทศต่าง ๆ ไม่มี และนี่จึงเป็นที่มาของสุนัขไทยหลังอาน
จากงานวิจัยของร.ศ. สุรวิช วรรณไกรโรจน์ อาจารย์ประจำคณะเกษตร มหาวิทยาลัยเกษตรศาสตร์ได้พบว่ามีภาพเขียนผนังถ้ำในยุคหินใหม่อายุราว 2000 ปี ที่จังหวัดนครราชสีมาและอุทัยธานี เป็นรูปสุนัขหูตั้งหางดาบ สีพื้นยืนคู่กับพรานธนูและลายเสือ แต่ภาพไม่มีรายละเอียดพอให้เห็นได้ว่ามีอานหรือไม่ นอกจากนี้ผู้วิจัยยังไม่พบวามีการบันทึกเรื่องราวของสุนัขไทยหลังอานก่อนรัชสมัยรัชกาลที่ 9 เพราะสมุดข่อยยุคต้นรัตนโกสินทร์ที่กล่าวถึงสุนัขมงคลก็ไม่ได้กล่าวถึงสุนัขหลังอานหรือสุนัขที่มีขนย้อนกลับบนแผ่นหลังแต่ประการใด ทั้งนี้สมุดข่อยโบราณซึ่งถูกอ้างว่ามีอายุ 300 กว่าปีมาซึ่งมีใจความว่า "สุนัขตัวมันใหญ่ มันสูงเกินสองศอก มีสีต่าง ๆ ไม่ซ้ำกัน มันมีขนที่หลังกลับ มันร้ายมันภักดีต่อผู้เลี้ยงมัน มันหากินขุดรูหาสัตว์เล็ก ๆ มันชอบตามผู้เลี้ยงไปป่าหากิน มันได้สัตว์ มันจะนำมาให้เจ้าของ ถึงต้นยางมีน้ามัน มันมีกำลังกล้าหาญไม่กลัวใคร ธาตุสีทั้งหลาย รัชตะชาด มันมีโคนหาง มันมีหางเป็นดาบชาวป่า ถ้าผู้ใดมีไว้ในครอบครองจะได้รับความภักดีจากมัน"นั้น เมื่อได้ถูกนำไปให้ผู้เชี่ยวชาญภาษาโบราณของหอสมุดแห่งชาติอ่านในปี พ.ศ. 2539 แล้วไม่พบข้อความที่กล่าวอ้างแต่ประการใด ทั้งนี้ผู้วิจัยได้ศึกษางานวิจัยของนักประวัติศาสตร์ชาวซิมบับเวแล้วใช้ข้อมูลทางพันธุศาสตร์ตั้งสมมติฐานว่าสุนัขทีมีลักษณะหลังอานซึ่งเป็นบรรพบุรุษของสุนัขพันธุ์ไทยหลังอานน่าจะถือกำเนิดขึ้นจากการกลายพันธุ์จากสุนัขพันธุ์ปกติซึ่งไม่มีอานเมื่อไม่น้อยกว่า 1500 ปีมาแล้วในอาณาจักรฟูนัน แล้วสุนัขพันธุ์ดังกล่าวจึงได้ถูกเผยแพร่ไปยังอินเดียและโรดีเชียในเวลาต่อมา จนเป็นต้นกำเนิดของสุนัขหลังอานพันธุ์ Ari ของชนเผ่า Hottentot (คำว่า "Ari" นั้นมาจากภาษาอินเดียโบราณ แปลว่า"สุนัข") และสุนัขหลังอานพันธุ์ผสม Rhodesian ridgeback
นอกจากนี้ผู้วิจัยยังได้สรุปว่าการมีอานนั้นมียีนควบคุมแบบข่มข้ามคู่ (epistasis) เนื่องจากสุนัขที่ไม่มีอานมาในสายเลือดเลย 2 ตัว เมื่อผสมพันธุ์กันแล้วอาจได้ลูกที่มีอานได้ ขณะที่ขนาดของอานขึ้นกับจำนวนยีนสะสม (additive genes) ซึ่งหมายความว่าสุนัขที่มีอานขนาดใหญ่ มียีนควบคุมการเกิดอานอยู่มากกว่าสุนัขที่มีอานเข็มหรืออานธนู นอกจากนี้รูปร่างของอานยังมียีนปรับแต่ง (modifying genes) ที่ส่งผลให้อานมีลักษณะสมมาตรหรือไม่อีกด้วย ยิ่งไปกว่านั้นจำนวนขวัญรอบอานก็อยู่ภายใต้การควบคุมของยีนสะสมเช่นกัน
อย่างไรก็ตามสุนัขไทยหลังอานถูกจัดให้เป็น"สุนัขประจำชาติไทย" โดยเป็นสุนัขที่สามารถช่วยปกป้องเตือนภัย ดูแลทรัพย์สิน และช่วยยังชีพในการออกป่าล่าสัตว์ ของคนไทยมาแต่โบราณกาล เราจะสามารถพิสูจน์ได้ว่า สุนัขไทยหลังอานเคยอยู่คู่กับคนไทยเรามานานมากแล้ว โดย ถ้าเราไปตามที่ชุมชนดั้งเดิมที่ยังมีการรักษาวัฒนธรรมไทยมาแต่ปู่ย่า ตายาย หรือ ตามพื้นที่นอกปริมณฑล เมื่อชาวบ้านเห็นสุนัขไทยหลังอาน พวกเขาจะเรียกชื่อกันอีกชื่อหนึ่งว่า "หมาพราน"
แหล่งข้อมูลอื่น

| ด ค กสุนัขล่าเนื้อ |
| --- | --- |
ด้านการดมกลิ่น:  Alpine Dachsbracke  Anglo-Français de Petite Vénerie  Ariegeois  Artois Hound  Basset Bleu de Gascogne  Basset Fauve de Bretagne  Basset Griffon Vendéen (Grand)  Basset Griffon Vendéen (Petit)  บาสเซต ฮาวนด์  Bavarian Mountain Hound  บีเกิล  Beagle-Harrier  Blackmouth Cur  แบล็คแอนด์แทนคูนฮาวนด์  บลัดฮาวด์  Bluetick Coonhound  ดัคส์ฮุนท์  Drever  English Coonhound  Finnish Spitz  อเมริกัน ฟอกซ์ ฮาวนด์  อิงลิช ฟอกซ์ ฮาวนด์  Grand Bleu de Gascogne  Hamiltonstovare  ฮาร์ริเออร์  ออตเทอร์ฮาวนด์  Plott Hound  Polish Hound  Segugio Italiano  Schweizer Laufhund 
ด้านการล่าเนื้อ:  อาฟกัน ฮาวนด์  American Staghound  Azawakh  บอร์ซอย  Chart Polski  Chippiparai  Galgo Español  เกรย์ฮาวด์  Hortaya Borzaya  ไอริส วูฟ ฮาวนด์  อิตาเลียน เกรย์ฮาวนด์  Kanni  Longdog  Lurcher  Magyar Agar  Mudhol Hound  Rajapalayam  Rampur Greyhound  ซาลูกิ  สก๊อตติสเดียร์ฮาวนด์  Sloughi  วิปเพ็ท 
ทั่วไป:  บาเซนจี  Cirneco dell'Etna  ไอบิซาน ฮาวนด์  Kombai  ฟาร์โร ฮาวนด์  Portuguese Podengo  ไทยหลังอาน  โรดิเซียนริดก์แบ็ค 
| ด ค กสุนัขที่กำเนิดขึ้นในประเทศไทย |
| --- | --- | --- |
| มีอยู่ |  ไทยหลังอาน  ไทยบางแก้ว  |  |
| สูญพันธุ์ |  ไทยแฮร์เลสสด็อก  ไทยโบราณ  |  |
| ส่วนเกี่ยวข้อง |  สมาคมพัฒนาพันธุ์สุนัขแห่งประเทศไทย  สมาคมเอกลักษณ์สุนัขไทยหลังอาน  ชมรมผู้อนุรักษ์และพัฒนาสุนัขพันธุ์ไทยหลังอาน  สมาคมสุนัขไทยพันธุ์บางแก้ว  วัดบางแก้ว (จังหวัดพิษณุโลก)  |  |
กลุ่มลูกสุนัขไทยหลังอาน
อานไวโอลิน
อานม้า
แผ่นดินไหวและคลื่นสึนามิในบัลดิเบีย ค.ศ. 1960

| --- | --- |
บัลดิเบียหลังแผ่นดินไหว
อิกิเกซันติอาโกเตมูโกปุนตาอาเรนัส
เวลาสากลเชิงพิกัด: 1960-05-22 19:11:14
รหัสเหตุการณ์ ISC: 879136
USGS-ANSS: ComCat
วันที่ท้องถิ่น: 22 พฤษภาคม ค.ศ. 1960 (1960-05-22)
เวลาท้องถิ่น: 15:11:14
ระยะเวลา: ประมาณ 10-11 นาที
ขนาด: 9.4–9.6 Mw
ความลึก: 33 กิโลเมตร
ศูนย์กลาง: 38°14′S 73°03′W﻿ / ﻿38.24°S 73.05°W﻿ / -38.24; -73.05
ประเภท: เมกะทรัสต์
พื้นที่ที่ได้รับผลกระทบ: ประเทศชิลี, ขอบแปซิฟิก
ระดับความรุนแรงที่รู้สึกได้: XII (ภัยพิบัติ) 
ค่าความเร่งสูงสุดของพื้นดิน: 1.81 g
ความเร็วสูงสุด: 240.44 cm/s
สึนามิ: 25 เมตร
แผ่นดินถล่ม: มี
ผู้ประสบภัย: 1,000–6,000
แผ่นดินไหวและคลื่นสึนามิในบัลดิเบีย ค.ศ. 1960 (อังกฤษ: 1960 Valdivia earthquake and tsunami) หรือแผ่นดินไหวครั้งใหญ่ในชิลี (Gran terremoto de Chile) เป็นแผ่นดินไหวที่มีขนาดใหญ่ที่สุดในประวัติศาสตร์นับแต่มีการบันทึก เกิดขึ้นเมื่อวันที่ 22 พฤษภาคม ค.ศ. 1960 (พ.ศ. 2503) เวลา 15:11 ตามเวลาท้องถิ่น มีขนาดตั้งแต่ 9.4–9.6 ในมาตราขนาดโมเมนต์ สั่นสะเทือนเป็นเวลา 11 นาที ส่งผลให้เกิดคลื่นสึนามิตามมาส่งผลกระทบต่อชิลีตอนใต้ ฮาวาย ญี่ปุ่น ฟิลิปปินส์ นิวซีแลนด์ ออสเตรเลีย และหมู่เกาะอะลูเชียน
ศูนย์กลางของแผ่นดินไหวระดับเมกะทรัสต์อยู่ใกล้เมืองลูมาโก ห่างจากกรุงซันติอาโก ไปทางใต้ประมาณ 570 กิโลเมตร (350 ไมล์) ถึงศูนย์กลางจะอยู่ใกล้กับเมืองลูมาโก แต่เมืองบัลดิเบียได้รับความเสียหายมากที่สุด แรงสั่นสะเทือนส่งผลให้เกิดสึนามิพัดถล่มชายฝั่งชิลีอย่างรุนแรงโดยมีคลื่นสูงถึง 25 เมตร (82 ฟุต) และคลื่นสึนามิขนาดใหญ่ได้เดินทางข้ามมหาสมุทรแปซิฟิกเข้าทำลายเมืองฮิโลในฮาวาย ซึ่งมีการบันทึกคลื่นสูงถึง 10.7 เมตร (35 ฟุต) ในพื้นที่ไกลจากศูนย์กลางกว่า 10,000 กิโลเมตร (6,200 ไมล์)
จํานวนผู้เสียชีวิตและความเสียหายทางเศรษฐกิจของแผ่นดินไหวในวงกว้างยังไม่เป็นที่แน่ชัด มีการเผยแพร่การประมาณการจำนวนผู้เสียชีวิตทั้งหมดจากแผ่นดินไหวและสึนามิราว 1,000 ถึง 6,000 คน แหล่งข้อมูลต่าง ๆ มีการประเมินความเสียหายทางเศรษฐกิจตั้งแต่ 400 ล้าน ดอลลาร์ถึง 800 ล้านดอลลาร์ (หรือ 4.01 พันล้านดอลลาร์ถึง 8.021 พันล้านดอลลาร์ในปี 2565 ปรับตามอัตราเงินเฟ้อ)
ลำดับการเกิดแผ่นดินไหว > แผ่นดินไหวนำ

ก่อนเกิดแผ่นดินไหวที่บัลดิเบีย ได้เกิดแผ่นดินไหวรุนแรงที่ส่งผลกระทบต่อชิลีระหว่างวันที่ 21 พฤษภาคม ถึง 6 มิถุนายน ค.ศ. 1960 (พ.ศ. 2503) โดยมีศูนย์กลางอยู่ที่แคว้นอาเรากานิอา ไอเซน และบิโอบิโอ ใน ค.ศ. 1960 แผ่นดินไหวทั้งสามถูกจัดอยู่ใน 10 อันดับแผ่นดินไหวตามขนาด
ในวันที่ 21 พฤษภาคม ค.ศ. 1960 มีแผ่นดินไหวครั้งแรกเกิดที่กอนเซปซิออน ขนาด 8.1 ศูนย์กลางแผ่นดินไหวอยู่ใกล้เมืองกูรานิลาเว ส่งผลให้การสื่อสารโทรคมนาคมทางตอนใต้ของชิลีถูกตัดขาด ฮอร์เฮ อาเลสซันดริ โรดริเกซ ประธานาธิบดีของชิลีในสมัยนั้นได้ประกาศยกเลิกงานรำลึกถึงยุทธการที่อิกิเก เป็นงานรำลึกถึงการสู้รบทางเรือระหว่างชิลีและเปรู ซึ่งจัดขึ้นเป็นประจำทุกปี ประธานาธิบดีของชิลีได้ประกาศยกเลิกงานนี้เพื่อพยายามช่วยเหลือฉุกเฉินจากแผ่นดินไหว ต่อมาเกิดแผ่นดินไหวครั้งที่สองและสามในวันที่ 22 พฤษภาคม เวลา 06:32 UTC-4 ขนาด 7.1  และเวลา 14:55 UTC-4 ขนาด 7.8 แผ่นดินไหวเหล่านี้เป็นแผ่นดินไหวนำ เกิดก่อนแผ่นดินไหวในบัลดิเบียขนาด 9.5 ซึ่งเป็นแผ่นดินไหวหลักเพียง 15 นาที
แผ่นดินไหวได้ส่งผลกระทบต่อการเดินขบวนของคนงานเหมืองถ่านหินในเมืองกอนเซปซิออน ที่กำลังเดินขบวนเรียกร้องเงินเดือนให้มากขึ้น
ลำดับการเกิดแผ่นดินไหว > แผ่นดินไหวหลัก

แผ่นดินไหวหลักเกิดขึ้นเมื่อวันที่ 22 พฤษภาคม ค.ศ. 1960 เวลา 15:11 UTC-4 แรงสั่นสะเทือนได้ส่งผลกระทบต่อชิลีทั้งหมด มากกว่า 400,000 ตารางกิโลเมตร (150,000 ตารางไมล์) ในหมู่บ้านโตลเตนและท่าเรือกอร์รัลซึ่งเป็นท่าเรือหลักของเมืองบัลดิเบีย ระดับน้ำทะเลสูงขึ้น 4 เมตร (13 ฟุต) ก่อนที่จะเริ่มลดลงในเวลาต่อมา แต่กระนั้นเมื่อเวลา 16:20 UTC-4 เกิดคลื่นสึนามิสูง 8 ม. (26 ฟุต) ซัดเข้าชายฝั่งชิลีระหว่างเมืองกอนเซปซิออนและกลุ่มเกาะชิโลเอ มีรายงานคลื่นลูกที่สองมีขนาด 10 ม. (33 ฟุต) ในอีกสิบนาทีต่อมา
มีรายงานผู้เสียชีวิตลายร้อยคนเมื่อเกิดสึนามิ มีเรือลำหนึ่งลอยอยู่บริเวณปากแม่น้ำบัลดิเบียแต่ไม่นานก็จมลงหลังจากเคลื่อนที่ไปข้างหน้าตามกระแสน้ำ 1.5 กม. (0.93 ไมล์)
แรงสั่นสะเทือนของแผ่นดินไหวก่อให้เกิดดินทรุดตัวเกิดความเสียหายต่ออาคาร ทำให้แม่น้ำในท้องถิ่นมีความลึกมากขึ้น และเกิดพื้นที่ชุ่มน้ำ เช่น แม่น้ำกรูเซสและอีกหลายแหล่ง แผ่นดินไหวยังทำให้เกิดน้ำท่วม ระบบไฟฟ้าและน้ำประปาของบัลดิเบียถูกทำลายทั้งหมด มีคนในเหตุการณ์รายงานว่าพบการเกิดแผ่นดินเหลวมีน้ำไหลซึมตามชั้นดิน ต่อมาในวันที่ 21 พฤษภาคม ได้เกิดฝนตกหนักขึ้นแต่เมืองนี้ก็ไม่มีน้ำประปาใช้อยู่ดี แม่น้ำหลายสายเริ่มเปลี่ยนเป็นสีน้ำตาลจากตะกอนดินถล่ม บางสายเต็มไปด้วยเศษขยะและซากอาคารที่ลอยอยู่ ทำให้การขาดแคลนน้ำดื่มกลายเป็นปัญหาสำคัญที่ร้ายแรงในภูมิภาคที่มีฝนตกชุกที่สุดแห่งหนึ่งในประเทศชิลี [ต้องการอ้างอิง]
แผ่นดินไหวไม่ได้ก่อให้เกิดแรงสั่นสะเทือนทุกพื้นที่เท่ากัน เมื่อวัดด้วยมาตราส่วนเมอร์กัลลีแล้วพบว่าพื้นที่ที่มีการเคลื่อนตัวของเปลือกโลกจะได้รับผลกระทบมากที่สุด เช่น บัลดิเบีย และปวยร์โตโอกเตย์
หลังจากแผ่นดินไหวสองวันภูเขาไฟปูเยอวยได้เกิดการปะทุขึ้น ซึ่งมีความเป็นไปได้ที่ภูเขาไฟลูกอื่นอาจปะทุเช่นกันแต่ไม่มีการบันทึกเนื่องจากการติดต่อสื่อสารในชิลีมีปัญหาในขณะนั้น ในเหตุการณ์นี้มีผู้เสียชีวิตค่อนข้างต่ำเพียง 5,700 ราย เมื่อเทียบกับเหตุการณ์อื่น อันเนื่องจากความหนาแน่นของประชากรในภูมิภาคนี้ต่ำ และมีการสร้างแนวทางปฏิบัติในการก่อสร้างที่คงทนทานต่อแผ่นดินไหว
แผ่นดินไหวตาม

เกิดแผ่นดินไหวตาม (อาฟเตอร์ช็อก) ขนาดใหญ่ เมื่อวันที่ 6 มิถุนายน ค.ศ. 1960 ในแคว้นไอเซน มีขนาด 7.7 เป็นผลมาจากการเคลื่อนตัวของแนวรอยเลื่อนลิกิญเญ-โอฟกิ หมายความว่ารอยเลื่อนจะเคลื่อนได้เป็นผลมาจากแผ่นดินไหวหลักที่กระทำขึ้น
เปลือกโลก

แผ่นดินไหวครั้งนี้เป็นแผ่นดินไหวเมกะทรัสต์ที่เกิดจากการปลดปล่อยความเค้นในเชิงกลระหว่างแผ่นนัซกาที่มุดตัวลงใต้แผ่นอเมริกาใต้ก่อให้เกิดร่องลึกเปรู-ชิลีที่ค่อนข้างตื้นเพียง 33 กม. (21 ไมล์) มีการพิจราณาว่าหากเกิดผ่นดินไหวทางตอนเหนือของชิลีและอาร์เจนตินาอาจลึกถึง 70 กม. (43 ไมล์)
ในงานวิจัยล่าสุดใน ค.ศ. 2019 ระบุว่า รอยเลื่อนลิกิญเญ-โอฟกิที่เกิดจากกิจกรรมการชนกันของแผ่นเปลือกโลกอาจเป็นต้นกำเนิดแผ่นดินไหวครั้งนี้ แต่สมมติฐานนี้ก็ถูกปัดตกเพราะรอยเลื่อนภายในเปลือกโลกไม่น่าจะทำให้เกิดแผ่นดินไหวได้ใหญ่ขนาดนี้ และปัจจุบันได้รับการยอมรับอย่างกว้างขวางว่าแผ่นดินไหวครั้งนี้เกี่ยวข้องกับร่องลึกเปรู - ชิลี
เป็นที่ทราบทั่วไปว่าเขตมุดตัวของเปลือกโลกจะทำให้เกิดแผ่นดินไหวรุนแรง เนื่องจากโครงสร้างเฉพาะของเขตดังกล่าวจะทำให้เกิดความเครียดสะสมจำนวนมากก่อนที่จะมีการปลดปล่อยพลังงานออกมาอย่างฉับพลัน เขตมุดตัวมีความยาว 800 กม. (500 ไมล์) ทอดยาวจากอาเราโกไปถึงกลุ่มเกาะชิโลเอ
ภัยธรรมชาติ > สึนามิ

คลื่นสึนามิที่เกิดจากแผ่นดินไหวส่งผลกระทบต่อชายฝั่งทางตอนใต้ของชิลี ฮาวาย ญี่ปุ่น ฟิลิปปินส์ จีน ชายฝั่งตะวันออกของนิวซีแลนด์ ชายฝั่งทางตะวันออกเฉียงใต้ของออสเตรเลีย และหมู่เกาะอะลูเชียน สึนามิที่ซัดชายฝั่งชิลีบางลูกสูงถึง 25 เมตร (82 ฟุต) คลื่นยังข้ามมหาสมุทรแปซิฟิกด้วยความเร็วหลายร้อยกิโลเมตรต่อชั่วโมงไปทำลายเมืองฮิโลในฮาวายมีผู้เสียชีวิต 61 คน และคลื่นยังเดินทางไปถล่มญี่ปุ่นทำให้มีผู้เสียชีวิตส่วนใหญ่ในภูมิภาคซันริกุทางตะวันออกเฉียงเหนือของเกาะฮนชู
ชายฝั่งของชิลีได้รับความเสียหายจากสึนามิตั้งแต่เกาะมอคาไปจนถึงแคว้นไอเซน คลื่นสึนามิที่พัดถล่มภาคใต้ของชิลี ทำให้การสูญเสียต่อชีวิตเป็นอย่างมาก และยังสร้างความเสียหายต่อโครงสร้างพื้นฐานของท่าเรือ ทำให้เรือขนาดเล็กจมสูญหายจำนวนมาก แต่กลับกันในท่าเรือเมืองตัลกาวาโนแทบไม่ได้รับความเสียหายใด ๆ มีเพียงน้ำท่วมบางส่วนเท่านั้น
ความเสียหาย > ความเสียหายในประเทศญี่ปุ่น

| บุคคลที่เสียชีวิต หรือสูญหาย (คน) | บาดเจ็บ (คน) | ได้รับผลกระทบ (ครัวเรือน) | ผู้ได้รับผลกระทบ (คน) | อาคารเสียหาย (หลัง) | เรือเสียหาย (ลำ) | เขื่อนแตก | ถนนเสียหาย | สะพานเสียหาย | ผลกระทบต่อต้นไม้ |
| --- | --- | --- | --- | --- | --- | --- | --- | --- | --- |
| 142 | 855 | 31,120 | 147,898 | 46,000 | 2,534 | 34 | 45 | 14 | 19,290 |
แผ่นดินไหวหลัก
แผ่นดินไหวในบัลดิเบีย (สีฟ้าอ่อนในกราฟล่างซ้าย) ปลดปล่อยพลังงานเกือบหนึ่งในสี่ของแผ่นดินไหวทั่วโลกระหว่างปี 1906 ถึง 2005
ระยะเวลาเดินทางของสึนามิเมื่อข้ามมหาสมุทรแปซิฟิกในทุก ๆ หนึ่งชั่วโมง
เฮลอินเอเซล (2009)

เฮลล์อินเอเซลล์ (2009) เป็นรายการ เพย์-เพอร์-วิว ของ WWE จัดเมื่อวันที่ 4 ตุลาคม ค.ศ. 2009 ที่ Newark, New Jersey
ผล

| ลำดับ |  | กำหนด | เวลา |
| --- | --- | --- | --- |
| 1D | Matt Hardy ชนะ Mike Knox | ปล้ำเดี่ยว | 06:00 |
| 2 | The Undertaker ชนะ CM Punk (c) | Hell in a Cell match ชิง World Heavyweight Championship | 10:24 |
| 3 | John Morrison (c) ชนะ Dolph Ziggler | ชิง WWE Intercontinental Championship | 15:41 |
| 4 | Mickie James (c) ชนะ Alicia Fox | ชิง WWE Divas Championship | 05:20 |
| 5 | Jeri-Show (Big Show and Chris Jericho) (c) ชนะ Batista and Rey Mysterio | ชิง Unified WWE Tag Team Championship | 13:41 |
| 6 | Randy Orton ชนะ John Cena (c) | Hell in a Cell match ชิง WWE Championship | 21:24 |
| 7 | Drew McIntyre ชนะ R-Truth | ปล้ำเดี่ยว | 04:38 |
| 8 | Kofi Kingston (c) ชนะ Jack Swagger and The Miz | สามเส้าชิง WWE United States Championship | 07:53 |
| 9 | D-Generation X (Shawn Michaels and Triple H) ชนะ The Legacy (Cody Rhodes and Ted DiBiase) | Hell in a Cell match | 18:02 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
โรงเรียนศรียานุสรณ์

| โรงเรียนศรียานุสรณ์ Siyanuson School |
| --- | --- |
พระมหาพิชัยมงกุฏ ครอบเลข 5 และรัศมี 17 แฉก
ที่ตั้ง

เลขที่ 1 ถนนศรียานุสรณ์ ตำบลวัดใหม่ อำเภอเมืองจันทบุรี จังหวัดจันทบุรี 22000
ข้อมูล
ชื่ออื่น: ศ.ส.
ประเภท: โรงเรียนรัฐ  ขนาดใหญ่พิเศษ
คำขวัญ: ปญฺญา โลกสมิ ปชฺโชโต (ปัญญาเป็นแสงสว่างแห่งโลก)
สถาปนา: 1 มกราคม พ.ศ. 2462
ผู้ก่อตั้ง: หม่อมเจ้าสฤษดิเดช ชยางกูร และ พระวิภาชวิทยาสิทธิ์
หน่วยงานกำกับ: สำนักงานเขตพื้นที่การศึกษามัธยมศึกษา เขต 17 (จันทบุรีและตราด)
รหัส: 1012220102
ผู้อำนวยการ: นายสมพงษ์ เปรมปิยศรี
ระดับปีที่จัดการศึกษา: ม. 1 - ม. 6
สี:   น้ำเงิน    เหลือง
เพลง: มาร์ชศรียานุสรณ์
ต้นไม้: ต้นกันเกรา
เว็บไซต์: http://www.siya.ac.th
โรงเรียนศรียานุสรณ์ เป็นโรงเรียนมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษา เขต 17 (จันทบุรีและตราด) มีนักเรียนประมาณ 4000 คน โดยชื่อโรงเรียนเป็นนามพระราชทานจากพระบาทสมเด็จพระมงกุฎเกล้าเจ้าอยู่หัว เพื่อถวายเป็นอนุสรณ์ในพระมหากรุณาธิคุณแห่ง สมเด็จพระศรีพัชรินทราบรมราชินีนาถในพระบาทสมเด็จพระจุลจอมเกล้าเจ้าอยู่หัว โรงเรียนศรียานุสรณ์เป็นหญิงล้วนในระดับชั้นมัธยมศึกษาตอนต้นและเป็นสหศึกษาในระดับมัธยมศึกษาตอนปลายและเป็นโรงเรียนที่มีอัตราการแข่งขันสูงลำดับต้น ๆ ของประเทศไทย
ประวัติโรงเรียน

โรงเรียนศรียานุสรณ์ จังหวัดจันทบุรี เป็นโรงเรียนที่สืบเนื่องมาจากโรงเรียนหญิงมณฑลจันทบุรีที่ 1 โดยโรงเรียนศรียานุสรณ์ก่อตั้งขึ้นโดยการร่วมมือกันจัดหาสถานที่ของหม่อมเจ้าสฤษดิเดช ชยางกูร  สมุหเทศาภิบาลผู้สำเร็จราชการมณฑลจันทบุรีในสมัยนั้น และพระวิภาชน์วิทยาสิทธิ์ ข้าหลวงธรรมการมณฑลจันทบุรี (ซึ่งเป็นหนึ่งในผู้ร่วมก่อตั้งโรงเรียนเบญจมราชูทิศ จังหวัดจันทบุรี) ซึ่งท้ายที่สุดได้พื้นที่ทั้งสิ้น 15 ไร่เศษ โดยมีการแบ่งพื้นที่บางส่วนในบริเวณนั้นเพื่อเป็นที่ตั้งสำหรับโรงเรียนอนุบาลจันทบุรี
โรงเรียนศรียานุสรณ์เริ่มก่อสร้างอาคารเรียนหลังแรกในวันที่ 1 มกราคม พ.ศ. 2462 ซึ่งอาคารเรียนหลังนี้สร้างแล้วเสร็จในวันที่ 22 กันยายน พ.ศ. 2463 ซึ่งในวันนั้นถือได้ว่าเป็นวันเปิดโรงเรียนอย่างเป็นทางการ ทางโรงเรียนได้รับพระมหากรุณาธิคุณจากพระบาทสมเด็จพระมงกุฎเกล้าเจ้าอยู่หัวที่พระองค์พระราชนามโรงเรียนว่า "ศรียานุสรณ์" เพื่อถวายเป็นอนุสรณ์ในพระมหากรุณาธิคุณแห่ง สมเด็จพระศรีพัชรินทราบรมราชินีนาถ โดยมีเจ้าพระยาธรรมศักดิ์มนตรี เสนาบดีกระทรวงธรรมการเป็นประธานในพิธีเปิด และโรงเรียนมีครูใหญ่คนแรกคือ คุณครูสุวรรณ วิภาชน์วิทยาสิทธิ์ สำหรับในขณะนั้นทางโรงเรียนเปิดสอนในระดับชั้นประถมศึกษาถึงระดับชั้นมัธยมศึกษาปีที่ 3 ซึ่งต่อมาทางโรงเรียนก็เปิดการสอนในระดับชั้นมัธยมศึกษาตอนต้นเท่านั้น ในปี พ.ศ. 2497 หลังจากการก่อตั้งโรงเรียนสฤษดิเดช และขยายชั้นเรียนโดยเปิดสอนระดับมัธยมศึกษาตอนปลายเพิ่มในปี พ.ศ. 2505
ทำเนียบผู้บริหาร

ตั้งแต่เริ่มก่อตั้ง จนถึงปัจจุบัน โรงเรียนศรียานุสรณ์มีผู้บริหาร 20ท่าน
| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | ตำแหน่ง | เริ่มวาระ | สิ้นสุดวาระ |
| 1 | นางสุวรรณ  วิภาชน์วิทยาสิทธิ์ | อาจารย์ใหญ่ | 2463 | 2469 |
| 2 | นางนันทนา  ศรีโรจน์ | อาจารย์ใหญ่ | 2469 | 2479 |
| 3 | นางเอิบบุญ  สมพงษ์ | อาจารย์ใหญ่ | 2479 | 2480 |
| 4 | นางสาวสุนทรี  พิจลักษณ์ | อาจารย์ใหญ่ | 2480 | 2489 |
| 5 | นางสุขสนาน  พงษ์พานิช | อาจารย์ใหญ่ | 2489 | 2515 |
| 6 | นางเกษณี  อุลิศ | อาจารย์ใหญ่ | 2515 | 2519 |
| 7 | นางสาววเชียร  ชมภู | อาจารย์ใหญ่ | 2519 | 2524 |
| 8 | นางบุญช่วย  บุญญฐี | ผู้อำนวยการ | 2524 | 2528 |
| 9 | นางสาวปรีดา  เชื้อตระกูล | ผู้อำนวยการ | 2528 | 2532 |
| 10 | นางสาวอารมณ์  ประพันธ์ | ผู้อำนวยการ | 2532 | 2539 |
| 11 | นางกัญหา  วรรณทอง | ผู้อำนวยการ | 2539 | 2542 |
| 12 | นางสุมนา  ทศานนท์ | ผู้อำนวยการ | 2542 | 2543 |
| 13 | นางสุมิตรา  เจริญสุข | ผู้อำนวยการ | 2543 | 2549 |
| 14 | นางสาวศิริรัตน์  หอมประเสิรฐ | ผู้อำนวยการ | 2549 | 2557 |
| 15 | นายมงคล  เฉลิมพงษ์ | ผู้อำนวยการ | 2557 | 2558 |
| 16 | นายประชง วัฒนชัย | ผู้อำนวยการ | 2558 | 2561 |
| 17 | นายพรด สุภาพงษ์ | ผู้อำนวยการ | 2561 | 2562 |
| 18 | นายสำเริง ศรีสิทธิชัยสกุล | ผู้อำนวยการ | 2562 | 2563 |
| 19 | นายวัชรลักษณ์ ตากใบ | ผู้อำนวยการ | 2563 | 2564 |
| 20 | นายสมพงษ์ เปรมปิยศรี | ผู้อำนวยการ | 2564 | 2569 |
แผนการเรียน

มัธยมศีกษาตอนต้น 10 ห้องได้แก่ (ค.ศ.2024)
ห้อง 1 แผนการเรียนวิทย์ - พลังสิบ
: sci - Power of ten class
ห้อง 2-7 แผนการเรียนปกติ
: regular class
ห้อง 8 แผนการเรียนพิเศษคณิตศาสตร์-วิทยาศาสตร์
: Mathematic & Science Enrichment Program (MSEP)
ห้อง 9 แผนการเรียนพิเศษภาษาอังกฤษ
: English Program (EP)
ห้อง 10 แผนการเรียนเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (สสวท.)
: Enrichment Program of Science, Mathematics, Technology and Environment (SMTE)
มัธยมศึกษาตอนปลาย 15 ห้องได้แก่ (ค.ศ.2024)
ห้อง 1 แผนการเรียนศิลป์ - ภาษาจีน
: Chinese class
ห้อง 2 แผนการเรียนศิลป์ - ภาษาญี่ปุ่น
: Japanese class
ห้อง 3 แผนการเรียนศิลป์ภาษา - สังคม
: Language & Political class
ห้อง 4 แผนการเรียนศิลป์ - ธุรกิจ
: Business class
ห้อง 5 แผนการเรียนศิลป์ - ทัศนศิลป์/ดนตรีสากล (วิชาเลือก)
: Art & Music class
ห้อง 6 แผนการเรียนศิลป์คณิต - อังกฤษ
: Mathematic & English class
ห้อง 7 แผนการเรียนวิทย์ - พลังสิบ
: sci - Power of ten class
ห้อง 8 แผนการเรียนวิทย์ - สุขภาพ
: sci - Health class
ห้อง 9 แผนการเรียนวิทย์ - วิศวะ/สถาปัตย์ (วิชาเลือก)
: sci - Engineer & Architecture class
ห้อง 10 แผนการเรียนวิทย์ - พานิชยศาสตร์
: sci - Commerce
ห้อง 11 แผนการเรียนวิทย์ - คอมพิวเตอร์
: sci - Computer
ห้อง 12 แผนการเรียนวิทย์ - เทคโนโลยีการเกษตร
: sci - Agricultural Technology
ห้อง 13 แผนการเรียนพิเศษภาษาอังกฤษ
: Mini English Program (MEP)
ห้อง 14 แผนการเรียนพิเศษคณิตศาสตร์-วิทยาศาสตร์
: Mathematic & Science Enrichment Program (MSEP)
ห้อง 15 แผนการเรียนเรียนพิเศษวิทยาศาสตร์ คณิตศาสตร์ เทคโนโลยี และสิ่งแวดล้อม (สสวท.)
: Enrichment Program of Science, Mathematics, Technology and Environment (SMTE)
แหล่งข้อมูลอื่น

โรงเรียนศรียานุสรณ์
Altajellidae

| Altajellidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: Diplopoda Diplopoda
อันดับ:: Chordeumatida Chordeumatida
วงศ์:: Altajellidae Altajellidae
สปีชีส์:: Altajellidae
ชื่อทวินาม
Altajellidae 

Altajellidae เป็นสกุลของกิ้งกือที่อยู่ในวงศ์ Chordeumatida.
สปีชีส์ในสกุล ได้แก่:
Altajella Gulička, 1972
Elongeuma Golovatch, 1982
ATC รหัส A10

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
A ทางเดินอาหารและกระบวนการสร้างและสลาย (Alimentary tract and metabolism)
ATC รหัส A11

ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
A ทางเดินอาหารและกระบวนการสร้างและสลาย (Alimentary tract and metabolism)